
Priedas Nr. 1


LIETUVOS IKIMOKYKLINIO UGDYMO ĮSTAIGŲ PROJEKTO
 „LIETUVOS MAŽŲJŲ ŽAIDYNĖS 2025“
NUOSTATAI
I. BENDROSIOS NUOSTATOS

1. Lietuvos ikimokyklinio-priešmokyklinio ugdymo įstaigų (toliau - Įstaigos) projekto „Lietuvos mažųjų žaidynės 2025” (toliau Projekto) nuostatai (toliau – Nuostatai) nustato 2025 metų Projekto tikslus, organizatorius, vykdytojus, finansavimo, veiklų vykdymo etapų, Projekto dalyvių įsipareigojimų, Projekto dalyvių apdovanojimų tvarką.
2. Projekto organizatoriai – Lietuvos tautinis olimpinis komitetas (toliau – LTOK) ir Respublikinė ikimokyklinio ugdymo kūno kultūros pedagogų asociacija (toliau – RIUKKPA).
3. Projektą finansuoja LTOK.
4. Projekto koordinatorius – RIUKKPA
5. Projekto dalyviai – Įstaigų užsiregistravusių Projekte bendruomenė (ugdytiniai, pedagogai, administracijos atstovai, tėvai ir t.t.)
6. Projekto veiklos – projekto tikslą ir iškeltus uždavinius padedančios įgyvendinti veiklos: teorinis nuotolinis seminaras Įstaigų atstovams „Lietuvos mažųjų žaidynės 2025. Pokyčiai. Naujovės“  (toliau – Nuotolinis seminaras), kontaktiniai praktiniai seminarai pedagogams "Vaikų fizinio raštingumo ugdymas, skatinant fizinį aktyvumą įvairiose aplinkose" (toliau – Kontaktiniai seminarai), virtualūs fizinio aktyvumo užsiėmimai (toliau – Virtualūs užsiėmimai), „Lietuvos mažųjų žaidynių“ festivaliai įstaigose (toliau – Festivaliai įstaigose), Respublikiniai "Lietuvos mažųjų žaidynių" festivaliai (toliau – Respublikiniai festivaliai).
7. Projekto veiklų koordinatoriai įstaigose – 2 pedagogai iš Įstaigų, nurodyti registracijos anketose ir dalyvavę Nuotoliniame seminare.
8. Projekto veiklų vykdytojai – Įstaigos ar organizacijos, kurios yra atsakingos už Projekto veiklų vykdymą.
9. Projekto organizatorių ir dalyvių rolės skirtinguose projekto įgyvendinimo etapuose:

	
	Nuotolinis seminaras pedagogams
	Kontaktiniai
seminarai pedagogams
	Virtualūs užsiėmimai
	Festivaliai įstaigose
	Respublikiniai festivaliai

	Projekto veiklų vykdytojas
	RIUKKPA
	RIUKKPA
	Įstaigos

	Įstaigos

	RIUKKPA

	Projekto veiklų koordinatorius
	RIUKKPA
	RIUKKPA
	RIUKKPA
Projekto veiklų koordinatoriai Įstaigose
	RIUKKPA
Projekto veiklų koordinatoriai
Įstaigose
	RIUKKPA
LTOK

	Projekto veiklų dalyviai
	Įstaigų pedagogai (2 asmenys iš Įstaigos)
	Įstaigų pedagogai
200 asm. 
(ne daugiau kaip 2 asm. iš vienos Įstaigos)
	Įstaigų  ugdytiniai, pedagogai.
	Įstaigų bendruomenė
	200 papildomą registracijos
Anketą užpildžiusių
Įstaigų komandos.
10 vietų festivaliuose skiriama specialiųjų poreikių vaikų komandoms (po 2 komandas kiekviename festivalyje).



	II. TIKSLAS IR UŽDAVINIAI
10. Projekto tikslas – ugdyti Lietuvos ikimokyklinio ir priešmokyklinio amžiaus vaikų fizinį raštingumą, skatinant fizinį aktyvumą įvairiose aplinkose.
11. Projekto uždaviniai: 
11.1. Parengti ir vykdyti reguliarius (ne mažiau kaip 3 k/sav.) virtualius fizinio aktyvumo užsiėmimus ikimokyklinio ugdymo įstaigose.
11.2. Organizuoti ikimokyklinio amžiaus vaikų fizinį aktyvumą ir pozityvias patirtis skatinančius renginius (festivalius) netradicinėse aplinkose.
11.3. Plėtoti Lietuvos ikimokyklinio/priešmokyklinio ugdymo pedagogų kvalifikaciją vaikų fizinio aktyvumo skatinimo ir fizinio ugdymo srityse. 

III. PROJEKTO EIGA
12. Projekto vykdymo etapai: dalyvių registracija, Nuotolinis seminaras, Kontaktiniai seminarai,  Virtualūs užsiėmimai, Festivaliai įstaigose, Respublikiniai festivaliai.
13. Projekto vykdymo laikotarpis – 2024 metų rugsėjo 1d. – 2025 metų rugpjūčio 31 d. 
14. Projekto vykdymo planas (nustato datas, projekto veiklas, trumpą veiklų turinį, atsakingas organizacijas:

	[bookmark: _Hlk534403028]DATA
	Veikla
	Veiklos turinys
	ATSAKINGA ORGANIZACIJA

	2024 11 04
-
2024 12 15

	Dalyvių registracija į I ir II Projekto etapus.

	Įstaigos, pageidaujančios dalyvauti Virtualiuose užsiėmimuose ir organizuoti Festivalį įstaigoje pildo elektroninę anketą (vienas juridinis asmuo registruojasi tik vieną kartą, nepriklausomai nuo filialų skaičiaus).

	RIUKKPA
LTOK

	2025 01 06-10

	Dalyvių registracija į
Kontaktinius seminarus
	Įstaigų pedagogai, pageidaujantys dalyvauti Kontaktiniuose seminaruose 
"Vaikų fizinio raštingumo ugdymas, skatinant fizinį aktyvumą įvairiose aplinkose" 
pildo asmeninę papildomos registracijos elektroninę anketą.
Dalyvių iš venos Įstaigos skaičius ribotas – ne daugiau 2 asm.
	RIUKKPA
LTOK


	2025 01 06
13.00 val.
	Nuotolinis seminaras
	Projekto veiklų koordinatoriai įstaigose susipažįsta su 2025 m. Projekto naujovėmis. Aptaria veiklų įgyvendinimo galimybes.
	RIUKKPA
LTOK

	2025 01 13-17

	Kontaktiniai
seminarai
	2025 01 13 seminaras Kaune
2025 01 17 seminaras Palangoje
bendras dviejų Kontaktinių seminarų dalyvių skaičius- 200 pedagogų)

	

	2025 02 03
-
2025 03 31
	Virtualūs užsiėmimai
	Įstaigose 8 savaites, 3 k/sav. vyksta virtualūs fizinio aktyvumo užsiėmimai.
Rekomenduojama, kad veiklose dalyvautų įvairaus amžiaus  ugdytiniai.

	RIUKKPA, 
Įstaigos

	2025 04 01 -
2025 04 30
	Festivaliai įstaigose
	Įstaigos organizuoja fizinio aktyvumo renginį visai bendruomenei.
Planuojama renginių data ir vykdymo vieta nurodoma registracijos į Projekto I ir II etapus anketoje.
	RIUKKPA
Įstaigos

	2025 05 01
-
2025 06 03
	Respublikiniai festivaliai
	Į LTMŽ festivalius penkiuose Lietuvos miestuose registruojasi ne daugiau kaip 200 komandų (įstaigų komandas sudaro: 6 ugdytiniai (3 berniukai, 3 mergaitės) ir 2 pedagogai. 
Įstaigos registruojasi pildydamos papildomas registracijos anketas. 
Vieno festivalio dalyvių skaičius - 40 komandų, iš jų: 2 mažesnes galimybes turinčių vaikų komandos. Komandos sudėtis: 3 berniukai, 3 mergaitės ir 2 pedagogai.

	RIUKKPA 
LTOK





IV. PROJEKTO DALYVIAI
15. Virtualių užsiėmimų ir Festivalių įstaigose dalyvių skaičius neribojamas. Rekomenduojama, kad veiklose dalyvautų kuo daugiau įvairaus amžiaus (neišskiriant ankstyvojo) ugdytinių. 
16. Į Respublikinius festivalius vykdoma atskira registracija apie kurią Projekto dalyviai informuojami nurodytu elektroniniu paštu. Festivalių dalyvių skaičius ribotas – 200 įstaigų arba 40 komandų viename festivalyje.  Komandą sudaro 6 ugdytiniai (3 berniukai, 3 mergaitės) ir 2 pedagogai  Dalyvių amžius - 5-7 metai. 

V. DALYVIŲ REGISTRACIJA
17. Pageidaujantys dalyvauti I ir II Projekto etapuose, registruojasi užpildydami „I ir II etapų dalyvio anketą“ (dalyvio anketą pildo tik vienas įstaigos atstovas, registruodamas visą įstaigą). Registracijos pradžia lapkričio 4 d. 10.00 val. pabaiga – gruodžio 15 d. 18.00 val. 
18. Visi į Projektą užsiregistravę dalyviai, apie sėkmingą registraciją informuojami gruodžio 18 d., nurodytais el. pašto adresais.
19. Į Kontaktinius seminarus dalyviai registruojasi pildydami atskirą anketą. Seminarų dalyvių skaičius ribotas – 100 dalyvių viename seminare. Surinkus planuojamą dalyvių skaičių, registracija stabdoma.
20. Į Respublikinius festivalius vykdoma atskira registracija. Festivalių dalyvių skaičius ribotas – 200 įstaigų arba 40 komandų viename festivalyje.  Pageidaujantys dalyvauti III-ajame Projekto etape (Festivaliuose), dalyviai registruojasi užpildydami bendrą anketą, kurioje nurodo miestą kuriame pageidauja dalyvauti. Registracijos pradžia balandžio 1 d. 9.00 val., pabaiga – balandžio 1 d. 18.00. Iš visų užsiregistravusių burtų keliu išrenkama po 40 komandų į kiekvieną festivalį. Burtus traukia su tiesioginiu LTMŽ organizavimu nesusiję asmenys.
21. Į atskirus festivalius burtų keliu patekusios komandos paskelbiamos vaizdo įrašuose ir informuojamos registracijoje nurodytais kontaktais.
22. Visa Projekto dalyviams aktuali informacija bus teikiama Projekto dalyvių registracijos metu nurodytais kontaktais (el. paštu, telefonu, paštu ir t.t.). Už teisingų registracijos duomenų pateikimą atsakingi Projekto dalyviai.
23. Užsiregistravę ir po gruodžio 18 d. informacijos negaunantys dalyviai, privalo nedelsiant kreiptis į Projekto koordinatorių Nuostatuose nurodytais kontaktais.

VI. PROJEKTO DALYVIŲ ĮSIPAREIGOJIMAI
24. Projekto dalyviai, užsiregistravę į I-ąjį ir II-ąjį projekto etapus įsipareigoja: 
24.1. Informuoti ugdytinių tėvus apie dalyvavimą I -ajame ir II-ajame Projekto etapuose ir gauti jų sutikimą viešai skelbti renginių nuotraukas (jei nuotraukų viešinimas įtrauktas į įstaigos vidaus taisykles, pati įstaiga atsako už tinkamą nuotraukų viešinimą).
24.2. Užtikrinti Projekto veiklų koordinatorių įstaigose dalyvavimą Nuotoliniame seminare.
24.3. Vykdyti Virtualius užsiėmimus 3k/sav. 8 savaites pagal pačių pasirinktą tvarkaraštį (veiklų tvarkaraščio Projekto koordinatoriui atsiųsti nereikia).
24.4. Suorganizuoti ir įvykdyti „Lietuvos mažųjų žaidynių“ festivalį įstaigoje”, laikantis šių Nuostatų ir Projekto organizatorių rekomendacijų.
25. Projekto dalyviai, užsiregistravę į Kontaktinius seminarus, įsipareigoja: 
25.1. Užtikrinti registruotų pedagogų dalyvavimą Kontaktiniame seminare, vykstančiame registracijos metu pasirinktame mieste. Pedagogui dėl svarbių priežasčių negalint dalyvauti seminare, informuoti Projekto organizatorius (ne vėliau kaip likus 3 dienoms iki seminaro), arba deleguoti į seminarą kitą asmenį (kai nespėjama informuoti likus 3 dienom ir daugiau iki seminaro).
25.2. Įstaiga, neinformavusi apie pedagogų nedalyvavimą Kontaktiniame seminare, sutinka prisiimti visas su tuo susijusias išlaidas (50 EUR).
26. Projekto dalyviai, užsiregistravę ir burtų keliu patekę į Respublikinius festivalius, įsipareigoja: 
26.1. Užtikrinti įstaigos komandos dalyvavimą registracijos metu pasirinktame mieste  vyksiančiame Respublikiniame festivalyje.
26.2. Iškilus aplinkybėms, kurių įstaiga negali suvaldyti ir dėl kurių įstaigos komanda negali atvykti į Respublikinį festivalį, nedelsiant, bet ne vėliau kaip likus  2 savaitėm iki numatytos renginio datos, informuoti Projekto koordinatorių telefonu +37067347956
26.3. Laiku neinformavus ir neatvykus į Respublikinį festivalį, padengti Projekto organizatoriams visas su komandos neatvykimu susijusias išlaidas (250 EUR).
26.4. Užtikrinti, kad Respublikinių festivalių dalyviai vilkėtų sportinę aprangą (LTMŽ marškinėlius komandos gaus festivalio dieną registracijos metu) ir sportinę avalynę.
26.5. Skirti atsakingus už vaikų saugumą asmenis, vykstant į Respublikinį festivalį ir iš jo, bei festivalio metu.
26.6. Užtikrinti, kad vaikai, pedagogai ir tėvai laikytųsi pagarbaus ir drausmingo elgesio taisyklių Respublikinių festivalių metu.  

VII. NUOTOLINIO SEMINARO ORGANIZAVIMAS
27. Nuotolinis seminaras pedagogams vyks Zoom platformoje. Jame bus kviečiami dalyvauti registracijos anketoje nurodyti pedagogai.
28. Nuotolinio seminaro metu dalyviai susipažins su Projekto naujovėmis, gaus atsakymus į jiems aktualius, su Projekto atskirų etapų organizavimu susijusius klausimus.  
29. Nuotolinio seminaro dalyviai gaus Projekto koordinatoriaus įstaigoje pažymėjimą.

VIII. KONTAKTINIŲ SEMINARŲ ORGANIZAVIMAS
30. Kontaktiniai seminarai pedagogams vyks 2 Lietuvos miestuose: Kaune ir Palangoje. 
31. Kontaktinių seminarų metu bus pristatytos praktinės fizinio aktyvumo veiklos, padėsiančios kūrybiškai ir kokybiškai ugdyti vaikų fizinį raštingumą skatinant fizinį aktyvumą įvairiose aplinkose.
32. Į Kontaktinius seminarus atvykstantys pedagogai patys pasirūpina sportine apranga ir avalyne.
33. Kontaktinių seminarų dalyviai gaus 6 val. kvalifikacijos tobulinimo pažymėjimus.
34. Į Kontaktinius seminarus Projekto dalyviai vyksta savo lėšomis.
35. Už dalyvių maitinimą Kontaktinių seminarų metu atsakingi Projekto organizatoriai.

IX. VIRTUALIŲ UŽSIĖMIMŲ ORGANIZAVIMAS
36. Virtualūs užsiėmimai vykdomi Projekte dalyvaujančiose įstaigose. Už jų tvarkaraščio sudarymą ir vykdymą atsakingi Projekto veiklų koordinatoriai įstaigose.
37. 2025 m. vasario - kovo mėn. sistemingai (ne rečiau kaip 3 k/sav.) vyksta Virtualūs užsiėmimai, naudojant Projekto organizatorių pateiktą metodinę medžiagą. Vienas iš šių užsiėmimų gali vykti namuose, dalinantis užsiėmimų vaizdo įrašais su tėvais ir skatinant juos tęsti ugdymo(si) procesą.
38. Virtualių užsiėmimų dalyvių skaičių planuoja Projekto dalyviai. Rekomenduojama, kad juose dalyvautų visi ikimokyklinio/priešmokyklinio amžiaus (3-7 m.) vaikai.

X. FESTIVALIŲ ĮSTAIGOSE ORGANIZAVIMAS
39. Festivalius įstaigose organizuoja ir vykdo Projekto dalyviai. Esant poreikiui, įstaigos vadovas vidaus įsakymu patvirtina Festivalių įstaigoje organizacinę grupę, kuriai vadovauja Projekto veiklų koordinatoriai įstaigose.
40. Festivalių įstaigoje organizatoriai  numato renginio/renginių datą, ir dalyvių skaičių, bei pateikia šią informaciją užpildydami registracijos į Projekto I-ąjį ir II-ąjį etapus anketą.
41. Rekomenduojame, kad Festivaliuose įstaigoje dalyvautų visa įstaigos bendruomenė (neišskiriant ankstyvojo amžiaus ugdytinių).

XI. RESPUBLIKINIŲ FESTIVALIŲ  ORGANIZAVIMAS

42. Respublikinius festivalius koordinuoja ir vykdo RIUKKPA.
43. Už vaikų saugumą ir žiūrovų elgesį atsako komandas lydintys pedagogai.
44. Respublikiniuose festivaliuose dalyvauja 8 asmenų (3 berniukai, 3 mergaitės, 2 pedagogai) komanda. 
45. Į Respublikinius festivalius vykdoma atskira registracija, kurios metu dalyviai gali laisvai pasirinkti kuriame mieste vyksiančiame festivalyje nori dalyvauti. Sustabdžius registraciją vykdomas burtų traukimas. Burtus traukia LTOK ir RIUKKPA deleguoti, bet su LTMŽ organizavimu nesusiję asmenys.
46. Komandos, burtų keliu patekusios į festivalius, įvardijamos vaizdo įrašuose Facebook platformoje, bei informuojamos registracijoje nurodytais kontaktais.
47. Kiekviename Respublikiniame festivalyje dalyvauja 2 mažesnes galimybes (sveikatos sutrikimų) turinčių vaikų komandos.
48. Renginiai organizuojami rato Sistema. Užduotys nereikalauja specialaus pasirengimo, todėl dalyviams iš anksto nepateikiamos. 
49. Užduočių atlikimo rezultatai nefiksuojami ir nugalėtojai nenustatomi. Individualūs pasiekimai ir komandinė sėkmė įvertinami žodžiu, bei pažymint pažymima specialiu antspaudu komandiniame “Lietuvos mažųjų žaidynių” festivalio dalyvių pase.
50. Festivalių žiūrovų skaičius neribojamas.

XII. APDOVANOJIMAI
51. Lietuvos mažųjų žaidynių dalyviai apdovanojami organizatorių įsteigtais ir nuostatuose nurodytais prizais. 
52. Projekto dalyviai privalo laikytis dalyvių apdovanojimo reikalavimų ir savavališkai nesteigti prizų, nesuderintų su projekto organizatoriais (taurių, medalių ir t.t).
53. „Lietuvos mažųjų žaidynių“ dalyvio diplomų maketai siunčiami Projekto dalyviams registracijoje nurodytu el. paštu, ne vėliau kaip likus 2 savaitėm iki Lietuvos mažųjų žaidynių festivalio įstaigoje pradžios. Už diplomų spausdinimą atsakingi Projekto dalyviai.
54. Padėkos už Projekto I – ojo ir II – ojo etapo veiklų organizavimą siunčiamos Projekto veiklų koordinatoriams įstaigoje įvykdžius visus įsipareigojimus, nurodytu el. paštu.
55. Respublikinių festivalių dalyviai apdovanojami Padėka (įstaigai), Dalyvio pasais, atminimo taurėmis, medaliais ir atminimo dovanomis.

XIII. VIEŠINIMAS 
56. Projekto dalyviai įsipareigoja viešinti savo dalyvavimą projekte: 
56.1. Pristatydami projektą įstaigos bendruomenei.
56.2. Įkeldami informaciją apie dalyvavimą projekte į įstaigos internetinę svetainę.
56.3. Paskelbdami pranešimą įstaigos socialiniuose tinkluose.
56.4. Paskelbdami pranešimą, regioninėje, respublikinėje spaudoje (pagal galimybes).
56.5. Dalindamiesi Projekto veiklų akimirkomis Lietuvos mažųjų žaidynių Facebook paskyroje naudodami grotažymę #LTMŽ
57. Viešinant informaciją apie Projektą pagal galimybes naudoti projekto logotipą, atsižvelgiant į logotipo naudojimo taisykles.
58. Viešinant informaciją apie Projektą, naudoti prierašą „Projektą „Lietuvos mažųjų žaidynės organizuoja Respublikinė ikimokyklinio ugdymo kūno kultūros pedagogų asociacija ir Lietuvos tautinis olimpinis komitetas“ 

XIII. BAIGIAMOSIOS NUOSTATOS
59. Visi ginčai, susiję su Projekto vykdymu sprendžiami susitarimo būdu, atsiuntus raštišką pretenziją organizatoriams el.paštu ltmzaidynes@gmail.com
60. Projekto organizatoriai turi teisę keisti ir papildyti projekto nuostatus viso projekto metu. 

Kontaktai komunikacijai:
Audronė Vizbarienė – projekto „Lietuvos mažųjų žaidynės“ koordinatorė
Tel. nr. +370 673 47956
El. paštas ltmzaidynes@gmail.com
